सांस की नली और फेफड़ों पर सबसे ज्यादा असर, अस्थमा का भी खतरा
Air Pollution Side Effects Research by McMaster University  । फ्रेश एयर में सांस लेने वाले मरीजों की तुलना में प्रदूषित हवा में सांस लेने वाले पेशेंट्स 4 दिन ज्यादा अस्पताल में भर्ती रहते हैं।
एक रिसर्च में खुलासा हुआ है कि एयर पॉल्यूशन की वजह से लोग 10 साल जल्दी बूढ़े हो रहे हैं। रिसर्च में कहा गया कि जहरीली हवा के संपर्क में आने वालों को कोविड-19 में बिल्कुल वैसा एक्सपीरिएंस हुआ जैसा उनसे 10 साल बड़े व्यक्ति को हुआ। फ्रेश एयर में सांस लेने वाले मरीजों की तुलना में प्रदूषित हवा में सांस लेने वाले पेशेंट्स 4 दिन ज्यादा अस्पताल में भर्ती रहते हैं।
ऐसा इसलिए हो रहा है क्योंकि प्रदूषित हवा सांस की नली और फेफड़ों पर सीधा असर डाल रही है। इससे अस्थमा जैसी बीमारियों का खतरा बढ़ रहा है।
वहीं, एक अन्य रिसर्च में कहा गया कि वातावरण और डिप्रेशन का असर भी लोगों की उम्र पर होता है। मैकमास्टर यूनिवर्सिटी की रिसर्च के मुताबिक आर्थिक और सामाजिक रूप से वंचित शहरी इलाकों और डिप्रेशन में रहना हमें जल्द बूढ़ा कर सकता है। वातावरण और बायोलॉजिकल ऐज का ये कोरिलेशन व्यक्तिगत स्वास्थ्य और व्यवहार संबंधी रिस्क फैक्टर्स को एनालाइज करने के बाद भी बना रहता है।
इस खबर में हम सबसे पहले बात करेंगे एयर पॉल्यूशन के कारण जल्द आने वाले बुढ़ापे की-
वायु प्रदूषण से लोग 36% ज्यादा बीमार पड़ते हैं
बेल्जियम में हुई रिसर्च के मुताबिक, एयर पॉल्यूशन के कारण लोग 36% ज्यादा बीमार पड़ते हैं। वहीं, डेनमार्क में हुई एक रिसर्च में कहा गया कि वायु प्रदूषण के कारण कोविड-19 मरीजों की मौत का रिस्क 23% बढ़ गया है।
300 कोविड-19 मरीजों पर स्टडी हुई
रिसर्चर्स ने मई 2020 से मार्च 2021 के बीच अस्पताल में भर्ती हुए 300 कोविड मरीजों पर स्टडी की। इनके घरों में पाए गए तीन प्रदूषकों- सूक्ष्म कण, नाइट्रोजन डाइऑक्साइड और राख (लकड़ी जलाने के बाद बचने वाला काला पाउडर) से जुड़ा डेटा कलेक्ट किया। इसके अलावा संपर्क में आने वाले पॉल्यूशन के लेवल को भी रिकॉर्ड किया गया।
रिसर्च में सामने आया कि अस्पताल में भर्ती होने के एक हफ्ते पहले जो लोग पॉल्यूशन के ज्यादा लेवल (75%) के संपर्क में आए वो पॉल्यूशन के कम लेवल (25%) के संपर्क में आने वालों की तुलना में 4 दिन ज्यादा अस्पताल में भर्ती रहे।
रिसर्च में ये भी पाया गया कि वायु प्रदूषण के निम्न स्तर के परिणामस्वरूप स्वास्थ्य में सुधार हुआ, जो कि रेमडेसिविर जैसी कोविड के इलाज के लिए उपयोग की जाने वाली दवाओं के 40-80% फायदे के बराबर था।
एयर पॉल्यूशन शरीर पर कैसे असर छोड़ रहा, इसे समझें
अब वातावरण-उम्र का कोरिलेशन समझिए...
रिसर्चर्स ने DNA के जरिए ये कोरिलेशन समझा
रिसर्चर्स ने बताया कि सेलुलर स्तर पर उम्र बढ़ने की जांच करने के साथ क्रोनोलॉजिकल ऐज और बायोलॉजिकल ऐज के बीच अंतर का पता लगाने के लिए दो DNA मिथाइलेशन-बेस्ड एस्टिमेटर्स का उपयोग किया गया। DNA मिथाइलेशन-बेस्ड एस्टिमेटर्स को एपिजेनेटिक क्लॉक्स भी कहा जाता है।
रिसर्च में पाया गया कि आस-पास लोगों का न होना और डिप्रेशन के कारण एपिजेनेटिक ऐज बढ़ी। इससे समय से पहले बुढ़ापा आने की बात के सबूत मिले। डिप्रेशन के कारण होने वाले इमोशनल डिस्ट्रेस से ज्यादा नुकसान होता है। साथ ही शारीरिक प्रणालियों का विनियमन हो सकता है, जिसके परिणामस्वरूप समय से पहले बुढ़ापा आ सकता है।
1,445 पार्टिसिपेंट्स के एपिजेनेटिक डेटा की स्टडी हुई
रिसर्च प्लेटफॉर्म Canadian Longitudinal Study on Aging (CLSA) में भाग लेने वाले 1,445 पार्टिसिपेंट्स पर रिसर्च हुई। इनका एपिजेनेटिक डेटा स्टडी किया गया। रिसर्चर्स ने कहा- कुछ सालों में हम ये पता लगा लेंगे कि क्या समय के साथ एपिजेनेटिक परिवर्तन स्टेबल या रिवर्सिबल है। हम जल्द उस मैकेनिज्म का भी पता लगा लेंगे जिससे एपिजेनेटिक ऐज बढ़ रही है।